CELEX: 32008R1143
Language: bg
Date: 2008-11-13
Title: Регламент (ЕО) № 1143/2008 на Комисията от 13 ноември 2008 година относно класирането на някои стоки в Комбинираната номенклатура

19.11.2008   
            
            
               BG
            
            
               Официален вестник на Европейския съюз
            
            
               L 308/13
            
         
      РЕГЛАМЕНТ (ЕО) № 1143/2008 НА КОМИСИЯТА
   
   от 13 ноември 2008 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специфични разпоредби на Общността, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, дадена в приложението, следва да бъдат класирани в Комбинираната номенклатура със съответния код по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да се прилага за период от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 ноември 2008 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Комплект за продажба на дребно, съдържащ:
                  
                              —
                           
                           
                              електронен уред с формата на цигара;
                           
                        
                              —
                           
                           
                              два пълнителя;
                           
                        
                              —
                           
                           
                              две литиеви зареждащи се батерии; и
                           
                        
                              —
                           
                           
                              едно зарядно устройство за батериите.
                           
                        Уредът се състои от обвивка от неръждаема стомана, микроелектронна схема, датчик с висока чувствителност, отделение за поставяне на батериите и отделение за поставяне на пълнителя.
                  Пълнителят се състои от мундщук и контейнер. Контейнерът съдържа никотин, ароматизирана съставка за цигари и обикновени хранителни добавки. Мундщукът и контейнерът са за еднократна употреба.
                  Електронната схема, след като се активира при всмукване, започва пулверизирането на никотиновия разтвор и образуването на „дим“ от разпрашване, който се вдишва от пушача.
               
               
                  8543 70 90
               
               
                  Класирането се определя от разпоредбите на Общите правила 1, 3, буква б), и 6 за тълкуване на Комбинираната номенклатура и от описанието на кодове по КН 8543, 8543 70 и 8543 70 90.
                  Основният компонент в комплекта е електронният уред, тъй като електронната схема задейства пулверизирането на никотиновия разтвор и образуването на „дим“ от разпрашване, който се вдишва от пушача.
                  Тъй като уредът не е механичен апарат за изхвърляне, разпръскване или пулверизиране на течности, класиране в позиция 8424 се изключва.
                  Електронният уред се счита за електрическо устройство, което има индивидуална функция, която не е специфицирана или включена в глава 85.
                  По силата на общо правило 3, буква б), комплектът следва да бъде класиран в позиция 8543 (вж. също обяснителните бележки към Хармонизираната система за позиция 8543, трети параграф).